Ladattava tai paristokäyttöinen valaisin sopii monenlaisiin tiloihin, joissa sähköä ei ole saatavilla, tai pistokkeet sijaitsevat hankalissa paikoissa. Sisällä ladattava valaisin sopii esimerkiksi ikkunalaudalle kasveja valaisemaan, yöpöydälle yövaloksi tai lukuvaloksi lukunurkkaukseen. Parasta ladattavassa valaisimessa onkin juuri se, että sen voi sijoittaa ja ottaa mukaan minne haluaa.
Ulkotiloihin sopiva ladattava tai paristokäyttöinen valaisin on pimeän parvekkeen pelastus ja sähköttömän puutarhan luottotuote. Nappaa pieni ladattava ulkovalo mukaan piknikille tunnelmaa luomaan tai mökkilaiturille iltauinteja valaisemaan.